
Suvestinė redakcija nuo 2025-05-22

Įsakymas paskelbtas: TAR 2019-02-19, i. k. 2019-02635

LIETUVOS RESPUBLIKOS KULTŪROS MINISTRAS

LIETUVOS RESPUBLIKOS EKONOMIKOS IR INOVACIJŲ MINISTRAS


ĮSAKYMAS
DĖL LIETUVOS DIZAINO TARYBOS NUOSTATŲ PATVIRTINIMO

2019 m. vasario 19 d. Nr. ĮV-88/4-100
Vilnius


Vadovaudamiesi Lietuvos Respublikos Vyriausybės įstatymo 26 straipsnio 1 dalimi ir 3 dalies 5 punktu, įgyvendindami Lietuvos Respublikos Vyriausybės 2010 m. kovo 24 d. nutarimo Nr. 330 „Dėl ministrams pavedamų valdymo sričių“ 2.11 ir 6.5 papunkčius, t v i r t i n a m e Lietuvos dizaino tarybos nuostatus (pridedama). 
Preambulės pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            

t v i r t i n a m e  Lietuvos dizaino tarybos nuostatus (pridedama).



Kultūros ministras				           Mindaugas Kvietkauskas



Ekonomikos ir inovacijų ministras			                Virginijus Sinkevičius

PATVIRTINTA
Lietuvos Respublikos kultūros ministro ir
Lietuvos Respublikos ekonomikos ir
inovacijų ministro 
2019 m. vasario 19 d. įsakymu Nr. ĮV-88/4-100

LIETUVOS DIZAINO TARYBOS NUOSTATAI

 SKYRIUS


. Lietuvos dizaino tarybos nuostatai (toliau – Nuostatai) reglamentuoja Lietuvos dizaino tarybos (toliau – Taryba) uždavinius ir funkcijas, Tarybos sudėtį, Tarybos narių teises ir pareigas, Tarybos darbo organizavimą.
. Taryba savo veikloje vadovaujasi skaidrumo, nešališkumo, teisingumo, sąžiningumo, protingumo ir konfidencialumo principais, taip pat Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos tarptautinėmis sutartimis, kitais teisės aktais ir šiais nuostatais.

 SKYRIUS


. Tarybos uždavinys – prisidėti prie ilgalaikės tęstinės dizaino politikos formavimo: teikti kultūros ministrui, ekonomikos ir inovacijų ministrui ir kitoms institucijoms pagal poreikį siūlymus ir rekomendacijas šiais klausimais:
Punkto pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            
. dizaino srities strateginio planavimo;
. dizaino srities plėtros programų, priemonių, jų tikslų ir siektinų rezultatų;
. dizaino srities valstybinio finansavimo prioritetų ir šaltinių;
. dizaino paveldo išsaugojimo;
. Lietuvos dizaino industrijos tarptautinio konkurencingumo stiprinimo;
. dizaino sritį reglamentuojančių teisės aktų rengimo ir (ar) tobulinimo;
. kitais dizaino srities klausimais, kuriuos kultūros ministras ir (ar) ekonomikos ir inovacijų ministras pateikia Tarybai svarstyti.

 SKYRIUS


. Tarybą sudaro 9 nariai. Lietuvos Respublikos ekonomikos ir inovacijų ministerija siūlo 2 narius, Lietuvos Respublikos kultūros ministerija siūlo 4 narius, kurie atstovauja dizaino krypties studijas vykdančioms aukštosioms mokykloms, Lietuvos regionams ar skirtingoms dizaino sritims, po vieną narį siūlo Nacionalinė kūrybinių ir kultūrinių industrijų asociacija, asociacija „Dizaino forumas“, Lietuvos dizaino asociacija. Jei šiame punkte paminėti subjektai nepasiūlo nustatyto asmenų skaičiaus į Tarybą, atsižvelgiant į sudaromos  Tarybos sudėtį, Kultūros ministerija siūlo trūkstamus narius, kurie atstovauja dizaino krypties studijas vykdančias aukštąsias mokyklas, skirtingas dizaino sritis ar Lietuvos regionus. 
Punkto pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            

. Tarybos narys gali būti tik nepriekaištingos reputacijos asmuo. Asmuo nelaikomas nepriekaištingos reputacijos, jeigu jis neatitinka Lietuvos Respublikos valstybės tarnybos įstatymo 5 straipsnyje nustatytų nepriekaištingos reputacijos reikalavimų. 
Punkto pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            

. Tarybos personalinę sudėtį 3 metų laikotarpiui (toliau – kadencija) tvirtina kultūros ministras.
. Tarybos nariu asmuo gali būti ne daugiau kaip dvi kadencijas iš eilės. 
. Nepasibaigus kadencijai Tarybos nario veikla Taryboje pasibaigia, kai jis atsistatydina savo noru, paaiškėja, kad Tarybos narys neatitinka nepriekaištingos reputacijos reikalavimų, nustatytų Valstybės tarnybos įstatymo 5 straipsnyje, ir (ar) Tarybos narys nevykdo ar netinkamai vykdo pareigas, nurodytas Nuostatų 11.1-11.4 papunkčiuose. 
Punkto pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            

. Jeigu Tarybos narys (-iai) keičiamas (-i) nepasibaigus Tarybos kadencijai, naujas (-i) Tarybos narys (-iai) skiriamas (-i) likusiam Tarybos kadencijos laikui.
. Tarybos nariai turi teisę:
. teikti Tarybos pirmininkui pasiūlymus dėl Tarybos posėdžio sušaukimo ir posėdžio darbotvarkės sudarymo;
. siūlyti Tarybos posėdyje svarstytinus klausimus;
. siūlyti Tarybai į Tarybos posėdį kviesti asmenis ar ekspertus, pagal kompetenciją galinčius pateikti kompetentingą nuomonę ar paaiškinimus posėdžio metu svarstomais klausimais;
. susipažinti su nagrinėti pateiktais dokumentais;
. reikšti pastabas ir teikti pasiūlymus ir (ar) paklausimus Tarybos pirmininkui Taryboje nagrinėjamais klausimais;
. negalėdami dalyvauti Tarybos posėdyje, raštu pateikti nuomonę apie svarstomą (-us) klausimą (-us). Raštu pateikta nuomonė pridedama prie posėdžio protokolo, tačiau Tarybai balsuojant į balsų skaičių neįskaičiuojama;
. teikti pasiūlymus Tarybos pirmininkui dėl Tarybos veiklos tobulinimo;
. teikti pastabas dėl Tarybos posėdžių protokolų;
. gauti iš Kultūros ministerijai pavaldžių įstaigų informaciją, kurios reikia Tarybos veiklai ir kuri būtina kvalifikuotiems siūlymams ir rekomendacijoms parengti.
. Tarybos narių pareigos:
. pasirengti posėdžiams ir dalyvauti juose, derinti Tarybos protokolus;  
. laiku vykdyti Tarybos pirmininko pavedimus; 
. objektyviai, dalykiškai, be išankstinio nusistatymo, vadovaudamiesi lygiateisiškumo principu atlikti savo pareigas
Papildyta papunkčiu:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000        

. vengti interesų konflikto ir, esant jo grėsmei, nedelsdami raštu pranešti apie tai Tarybos pirmininkui, nariams ir nusišalinti nuo svarstomo klausimo ir (ar) sprendimo priėmimo procedūros. 
Papildyta papunkčiu:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000        

. Tarybos nariams už jų veiklą Taryboje atlyginama iš Kultūros ministerijos lėšų kultūros ministro nustatyta tvarka.

 SKYRIUS


. Tarybos veiklos forma yra posėdžiai.
. Tarybos pirmininkas organizuoja Tarybos darbą, sudaro Tarybos posėdžių darbotvarkes, pirmininkauja Tarybos posėdžiams, atstovauja jai valstybės institucijose, kitose įstaigose, įmonėse ir organizacijose.
. Tarybos pirmininkas ir jo pavaduotojas paprasta balsų dauguma išrenkamas pirmo posėdžio metu. 
Punkto pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            

. Tarybos pirmininko nesant arba jam laikinai negalint atlikti dalies ar visų funkcijų, Tarybos pirmininko funkcijas atlieka Tarybos pirmininko pavaduotojas.
. Tarybos posėdžiai vyksta ne rečiau kaip 2 kartus per metus. Pirmąjį Tarybos posėdį sušaukia kultūros ministras ne vėliau kaip per 20 darbo dienų nuo Tarybos personalinės sudėties patvirtinimo. Neeilinis posėdis gali būti sušauktas Tarybos pirmininko iniciatyva, kultūros ministro ir (ar) ekonomikos ir inovacijų ministro iniciatyva arba ne mažiau kaip 1/3 Tarybos narių reikalavimu. 
Punkto pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            

. Tarybos nariai apie planuojamą posėdžio datą informuojami elektroniniu paštu ne vėliau kaip prieš 10 darbo dienų iki posėdžio. Ne vėliau kaip prieš 3 darbo dienas iki posėdžio Tarybos nariams pateikiama posėdžio darbotvarkė ir kita Tarybos sprendimams priimti reikalinga medžiaga.
. Tarybos posėdis teisėtas, jeigu jame dalyvauja ne mažiau kaip pusė Tarybos narių.   
. Tarybos sprendimai priimami atviru balsavimu posėdyje dalyvavusių Tarybos narių balsų dauguma. Tarybos nariai balsuoja „už“ arba „prieš“. Susilaikyti negalima. Jeigu balsai pasiskirsto po lygiai, lemia posėdžio pirmininko balsas.
. Jeigu yra pagrindo manyti, kad Tarybos nario dalyvavimas svarstant ar balsuojant dėl tam tikrų klausimų sukels interesų konfliktą, Tarybos narys turi nusišalinti nuo sprendimo priėmimo procedūros. Apie Tarybos nario nusišalinimą pažymima protokole. Jeigu Tarybos narys atsisako nusišalinti, Taryba atideda klausimo svarstymą ir dėl Tarybos nario nušalinimo balsuoja Nuostatų 20 punkte nustatyta tvarka. Tarybos narys balsavime dėl jo nušalinimo nedalyvauja. Jeigu Taryba balsuodama nusprendžia nušalinti Tarybos narį, ji ne vėliau kaip per 5 darbo dienas nuo posėdžio dienos argumentuotai siūlo kultūros ministrui spręsti dėl Tarybos nario, kuris atsisakė nusišalinti, veiklos pabaigos Taryboje 
Punkto pakeitimai:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000            

. Tarybos posėdžiai protokoluojami. Protokolą pasirašo Tarybos pirmininkas ir sekretorius. Tarybos posėdžio protokole nurodoma:
. posėdžio data;
. protokolo eilės numeris;
. posėdžio pradžios ir pabaigos laikas;
. posėdžiui pirmininkavęs asmuo, sekretorius, posėdyje dalyvavę Tarybos nariai ir kiti asmenys;
. posėdžio darbotvarkė;
. kiekvieno posėdžio darbotvarkės klausimo svarstymo aprašymas;
. balsavimui pateikti klausimai, balsavimo rezultatai, atsižvelgiant į balsavimo rezultatus priimti sprendimai;
. prireikus kita informacija.
. Tarybos posėdžiams rengti ir jiems protokoluoti, kitai dokumentacijai tvarkyti kultūros ministras skiria sekretorių, kuris nėra Tarybos narys. 
. Tarybos sekretorius per 5 darbo dienas po posėdžio parengia Tarybos protokolo projektą ir išsiunčia jį elektroniniu paštu derinti visiems Tarybos nariams.
. Tarybos nariai per 3 darbo dienas nuo protokolo projekto gavimo dienos Tarybos sekretoriui ir Tarybos pirmininkui gali pateikti pastabų dėl protokolo projekto.    
. Sprendimus dėl protokolo projekto koregavimo pagal gautas Tarybos narių pastabas priima Tarybos pirmininkas. 
. Tarybos pirmininkas ir Tarybos sekretorius pasirašo protokolą per 5 darbo dienas gavus Tarybos narių pastabas dėl protokolo projekto. 
28. Neteko galios nuo 2025-05-22
Punkto naikinimas:
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000        

 SKYRIUS


. Kultūros ministerija techniškai ir ūkiškai aptarnauja Tarybą. 
. Kultūros ministerija saugo Tarybos veiklos dokumentus Kultūros ministerijos patalpose Lietuvos Respublikos dokumentų ir archyvų įstatymo nustatyta tvarka.

_________________________


Pakeitimai:

1.

                    Lietuvos Respublikos kultūros ministerija, Lietuvos Respublikos ekonomikos ir inovacijų ministerija, Įsakymas
                
Nr. ĮV-411/4-252,
2025-05-21,
paskelbta TAR 2025-05-21, i. k. 2025-09000                
Dėl Lietuvos Respublikos kultūros ministro ir Lietuvos Respublikos ekonomikos ir inovacijų ministro 2019 m. vasario 19 d. įsakymo Nr. ĮV-88/4-100 „Dėl Lietuvos dizaino tarybos nuostatų patvirtinimo“ pakeitimo





